6. Ek glo dat Jesus gesterf het en ter helle neergedaal het – Ons Glo
Die belangrikste deel van die evangelie – Jesus se goeie nuus – lê in hierdie deel van die Apostoliese Geloofsbelydenis. Jesus het vir al ons sondes gesterf (selfs die wat nog nie eers gebeur het nie!). Die dood is die ergste gevolg van alles wat stukkend en verkeerd is in die wereld. Die hel is ook die plek waar ons die verste van God af is: dis die blyplek van God se vyande, maar dis ook die plekke waar ons die verste van God af voel. Jesus het opgestaan uit die dood en so die krag wat die dood en die hel oor mense het gebreek, met ander woorde, Jesus het ons verlos en ons kan met vrymoedigheid die genade van God ervaar en ontvang!
Vertel van 'n keer toe iemand uit hulle pad gegaan het om iets vir jou te doen. Hoe het dit jou laat voel?
Luister: Handelinge 2:14, 22-36
Jesus het namens ons hel toe gegaan en ter wille van ons teruggekom
14Toe staan Petrus saam met die elf ander apostels op en onder leiding van die Heilige Gees spreek hy die mense toe: "Jode en julle almal wat in
26Daarom is my hart bly en my tong jubel, ja meer,
ek het die verwagting dat my liggaam sal lewe,
u teenwoordigheid sal my met vreugde vul.
29"Broers, wat ons voorvader Dawid betref, moet ek dit vir julle duidelik stel: Hy het gesterwe en is begrawe, en sy graf is nou nog hier by ons. 30Maar hy was 'n profeet en hy het geweet dat God met 'n eed aan hom belowe het dat een van sy nakomelinge op sy troon sou sit. 31Daarom het hy die opstanding van die Christus vooruit gesien en gesê:
en sy liggaam het nie vergaan nie.
"Die Here het vir my Here gesê: Sit aan my regterhand
35totdat Ek jou vyande aan jou onderwerp het.
Plaas jouself in Petrus en die ander apostels se skoene; hoe sou jy gevoel het toe Jesus doodgegaan het?
Die dood is die ergste gevolg van gebrokenheid en sonde en die hel die plek waar ons die verste van God af voel. Waar het jy al dood en/ of hel beleef?
Jesus het die dood sowel as die hel oorwin – wat beteken dit vir ons as Christene?
Hoe weet ons dat Jesus nog by ons is alhoewel sy graf leeg is?
Beskryf aan mekaar hoe julle perfekte hemel sal lyk. Wat is 1 ding wat julle as groep of elkeen alleen kan doen om jou omgewing bietjie nader aan daardie prentjie te kry?
Dankie, Here, dat u vir al ons sondes gesterf het. Dankie u in ons plek gestaan het en steeds daar vir ons staan. Help elkeen van ons om daardie vryheid wat u vir ons gegee het, met oorvloed uit te leef.
Waar is spasies in julle gemeenskap waar mense regtig swaarkry – waar mense elke dag dood en hel beleef? Besluit as groep saam wanneer julle na hulle toe sal gaan en hoor hoe julle hulle kan help.
Kry 'n botteltjie of blikkie. Hou repies papier sowel as penne en potlode naby dit sodat elke familielid enige tyd daarop kan skryf of 'n prentjie kan teken. Hierop kan familielede boekhou van dinge waarvoor hulle daardie dag dankbaar was, of dalk iets waarvoor hulle daardie dag gewens het. Aan die einde van elke week gaan die gesin saam deur die blikkie met al die woorde en prentjies wat elkeen geskryf en geteken het en onthou dat dit tekens is van die ewige lewe en die hemel is, wat Jesus nou reeds vir ons gee.